laion/Wikipedia-Exotic huggingface dataset:
დარეჯან შილდელი

დარეჯან შილდელი — ქართველი სახელოვანი ქალი, მან ლეკების შემოსევებისგან არაერთხელ იხსნა შილდის მოსახლეობა. მისი ზუსტი დაბადების და გარდაცვალების თარიღები უცნობია. დარეჯან შილდელის შესახებ ერთ-ერთი ქართული ხალხური თქმულება შემდეგს გვიამბობს: „საკვირველი ქალი ყოფილა დარეჯან შილდელი, მას შინაურები „პაპიდა დარეჯოს“ უწოდებდნენ. სიმამაცით გამსჭვალული იყო მთელ ამ მხარეში. ცხენის ჯირითი და იარაღის ხმარება ისე კარგად იცოდა, რომ ბევრი ვაჟკაცი შენატროდა. ერთხელ ლეკები შემოსულან შილდაში, დარეჯან-შილდელი მტრის დასახვედრად თადარიგს შემოსდგომია. ქალი თუ კაცი, ბავშვი თუ დიდი, მოხუცი თუ ახალგაზრდა, ერთ გამაგრებულ ადგილას შეუყვანია, თვითონ თოფით და გალესილი ხმლით შეიარაღებული ღია კარს ამოფარებია. რამდენიმე ცხენოსანი ლეკი შევიდა იმ სახლის ეზოში, სადაც დარეჯანს ჰყავდა ხალხი შეხიზნული. ლეკებმა რომ კარი ღია დაინახეს, ეგონათ მცხოვრებლები გაქცეულანო და გადაწყვიტეს სახლის გაძარცვა. ცხენები ურმის ჭალზე გამოაბეს, ხოლო ერთი ლეკი კი სასწრაფოდ გაიქცა სახლისკენ, რომ მოესწრო ნადავლის ხელში ჩაგდება. შედგა თუ არა ფეხი, დარეჯანმა ხანჯალი დაჰკრა გულში და უხმოდ გააგორა. შეხიზნულებმა მკვდარი ლეკი მიმალეს, რომ სახლში შემოსულ სხვა თავდამსხმელებს არ დაენახათ. შემოვიდა მეორე ლეკი, ამასაც დარეჯანმა ისე მოხერხებულად დაარტყა ხმალი, რომ თავი შუაზე გაუხეთქა. დარეჯანმა მოკლული იქვე კუთხეში მიმალა, ხოლო კარებისაკენ რომ გამობრუნდა, კაბა რაღაცას წამოედო, დარეჯანი მიბრუნდა და დაინახა, რომ კაბა წამოდებოდა მკვდარი ლეკის ხანჯლის წვერს. მან მკვდარს ხანჯალი სასწრაფოდ ააძრო და კვლავ კარებს უკან ჩადგა. ამ დროს შეამჩნია, რომ ლეკი კარებში შემოდიოდა. დარეჯანმა მოსულს ისე მოულოდნელად და ღონივრად შემოუქნია ხანჯალი, რომ მას ხანჯლიანი მარჯვენა ჩამოათალა. გამწარებულმა ლეკმა ღრიალი მორთო, მაგრამ ბევრი აღარ აცადეს, ისიც შეათრიეს სახლში და წუთისოფელს გამოასალმეს. დარეჯანმა ამ გაცხარებულ ბრძოლაში მალულად ხუთი ლეკი მოკლა, ამით მან საშუალება მისცა შილდელებს მტრის დარბევისაგან გადარჩენილიყვნენ. ლეკები დარწმუნდნენ, რომ ამ სახლში არავინ არ იყო, რადგან დარეჯანის უხმაურო ბრძოლა მათთვის შეუმჩნეველი იყო. მათ დალაშქრული სოფელი დატოვეს. ამ სახლს გვერდი აუარეს და აჩქარებით გაეშურნენ დაღესტნისკენ“. დავით ქორიძე, „სახელოვანი ქართველი ქალები“, თბ., 1965.
გურიფული

გურიფული — ხობის მუნიციპალიტეტის ერთ-ერთი ადმინისტრაციული ერთეული (ყოფ. თემი), რომელიც მოიცავს სოფლებს — პირველ და მეორე გურიფულს; ასევე ამ სოფლების ძველი საერთო სახელწოდება. ქართული საბჭოთა ენციკლოპედია, ტ. 3, თბ., 1978. — გვ. 315.
ტაგანროგის იოანე ნათლისმცემლის ეკლესია

ტაგანროგის იოანე ნათლისმცემლის ეკლესია (რუს. Церковь Иоанна Предтечи) — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია. ეკლესიის მშენებლობა დაიწყო 1903 წელს არქიტექტორ სერგეი გუშჩინის პროექტის მიხედვით. ეკლესია დახურეს 1931 წელს. XIX საუკუნის მეორე ნახევარში დაიწყო ტაგანროგის ჩრდილოეთი კონცხის სამრეწველო ათვისება. 1890-იან წლებში ბელგიელებმა უკვე ააშენეს მეტალურგიული და საქვაბე ქარხნები. სწრაფად გაიარდა ტაგანროგის უბნების სკარამანგოვკის, კასპეროვკისა და ნოვოსელიოვკის მოსახლეობის რაოდენობა. თუმცა ამ რაიონში არ იყო არცერთი ეკლესია. 1901 წელს ეკატერინოსლავის სასულიერო კონსისტორიამ გააგზავნა შეკითხვა ახლად განვითარებულ უბნებში ეკლესიის მშენებლობის შესაძლებლობის შესახებ. ამ იდეას მხარი დაუჭირეს ახლომდებარე ქარხნს წარმომადგენლებმა. საერთო კრებაზე მიირეს გადაწყვეტილება, რომ ეკლესია ეკურთხებინათ იოანე ნათლისმცემლის სახელზე და უნდა აეგოთ სკარამანგოვკის ცენტრში. დასახლება სკარამანგოვკა დააარსა მდიდარმა ვაჭარმა და ტყავის ქარხნის მფლობელმა, წარმოშობით ბერძენმა ივან სკარმანაგამ, რომელიც გარდაიცვალა 1902 წელს. ეკლესია მშენებლობა დაიწყეს 1903 წლის 14 მაისს, ამბროსიევკის ქუჩისა და ტყავის მეორე შესახვევის გადაკვეთაზე. ეკლესიის პროექტის ავტორი იყო ადგილობრივი არქიტექტორი სერგეი გლუშცინი. ეკლესიის მშენებლობა დასრულდა მეორე წელს. 1929 წელს ქალაქის საბჭომ მიიღო გადაწყვეტილება ეკლესიის დახურვის შესახებ. ამ გადაწყვეტილების მიხედვით ეკლესიის შენობა გადაეცა საშუალო სკოლას. მრევლი ვერ ეგუებოდა აღნიშნულ გადაწყვეტილებას. ეკლესიის შენარჩუნების თხოვნით მათ მოაგროვეს 700 ხელმოწერა, თუმცა 1931 წლის 11 ნოემბერს ხელისუფლებამ მიიღო საბოლოო გადაწყვეტილება: „წმინდა იოანე ნათლისმცემლის ეკლესია დაიხუროს, შენობა გამოიყენონ კინო-კლუბად, ხოლო საეკლესიო ქონება ჩამოერთვას“. Храм во имя пророка Иоанна Предтечи на сайте drevo-info.ru ↑ 1.0 1.1 1.2 1.3 1.4 Киричек М. С. Святые купола Таганрога. — Таганрог: ИП Стадников, 2008. — С. 39-43. — ISBN 978-5-9901455-1-1.
Dniproavia

Dniproavia — უკრაინული ავიაკომპანია, რომელიც ბაზირებულია დნეპრში. დნიპროავია დაფრინავს უკრაინაში (კიევი, დნიპროპეტროვსკი, ლვოვი, ოდესა, ივანო-ფრანკოვსკი) და უცხოეთში (ბათუმი, თბილისი, თელ-ავივი, სოფია, ბუქარესტი). ოფიციალური საიტი
შტალბერგის სახლი

შტალბერგის სახლი (რუს. Дом Штальберга) — ძველი სახლი ტაგანროგში, როსტოვის ოლქი, რუსეთის ფედერაცია. შენობა აგებულია XIX საუკუნის მეორე მეოთხედში. სახლი 1992 წლის 18 ნოემბრის № 301 დადგენილების მიხედვით არის რუსეთის ფედერაციის რეგიონული მნიშვნელობის კულტურული მემკვიდრეობის ძეგლი. მისამართი: ტაგანროგი, პეტროვის ქუჩა № 105. XIX საუკუნის მეორე მეოთხედში ქალაქ ტაგანროგში, პეტროვის 105-ში ააგეს ახალი სახლი კლასიციზმის სტილში. 1840-იან წლებში მისი მფლობელი იყო გერმანელი ებერგარდ ლორენცი. იგი ასწავლიდა ლათინურსა და გერმანულს ვაჟთა გიმნაზიაში. მისმა ცოლმა ადელაიდა ლუდვიგის ასულმა 1848 წელს საკუთარ სახლში გახსნა „ქალთა პანსიონატი“. ეს იყო დახურული ტიპის სკოლა. 1863 წისთვის აქ სწავლობდა 32 გოგონა. მოსწავლეები აქ დადიოდნენ დონის როსტოვიდან, დონის ნახიჩევანიდან, ნოვოჩერკასკიდან. XIX საუკუნის მესამე მეოთხედში მესამე გილდიის ვაჭარმა მატრონა ბატაშევაიამ (მისი ძირითადი სავაჭრო მოღვაწეობა იყო შქარის პროდუქტებით ვაჭრობა) რამდენიმე შენობა ააგო სახლის ტერიტორიაზე. 1882 წლის (სხვა ცნობებით 1886 წლის) 2 მარტს სახლში გაიხსნა ახალი სასწავლო დაწესებულება. აქ ასწავლიდნენ მ. გრეკოვი, ე. გრეკოვა, ა. ბლონსკაია. სკოლის რწმუნებული იყო აქილეს ალფერაკი. XX საუკუნის დასაწყისში სახლი გახდა ტირასპოლელი ვაჭრის ალექსანდრე შტალბერგის კუთვნილება, რომლის გვარის მიხხედვითაც სახლმა მიიღო სახელწოდებადა ასე მოიხსენიება ისტორიულ წყაროებში. 1910 წელს სახლში ალექსანდრე პეროვმა გახსნა ფოტოატელიე, რომელმაც დიდი პოპულარობა მოიპოვა ქალაქის მოსახლეობაში. 1920-იან წლებში სახლში განათავსეს მეტალის საქვაბეთა ქარხნის კლუბი. 1992 წელს პეტროვის 105-ში მდებარე სახლი არქიტექტურის ძეგლად აღიარეს. დაცულია კანონის მიერ. ↑ 1.0 1.1 Жилой дом. Комплекс застройки Петровской улицы. დაარქივებულია ორიგინალიდან — 2017-03-19. ციტირების თარიღი: 2017-03-19. ↑ 2.0 2.1 2.2 2.3 2.4 Штальберга дом//Энциклопедия Таганрога, Ростов-на-Дону, Росиздат, 2003 ↑ 3.0 3.1 Дом 105. Петровская улица. დაარქივებულია ორიგინალიდან — 2017-03-19. ციტირების თარიღი: 2017-03-19.
ჰისაჰი

ჰისაჰი — სოფელი ჩრდილოეთ ლიბანში, აკარის რაიონში, სირიის საზღვართან ახლოს. დასახლებულია ალავიტებით და სუნიტებით. ლიბანის მეორე ომის დროს, 2006 წელს სოფელში მდებარე ხიდი დაბომბეს ისრაელის საჰაერო ძალებმა, რასაც 12 ადამიანი ემსხვერპლა. ↑ Staff (31 July 2008). „Lebanon: Displaced families struggle on both sides of sectarian divide“. RefWorld. United Nations Refugee Agency (UNHCR). დაარქივებულია ორიგინალიდან — 19 October 2012. ↑ Mohammed Ali Hussein, mayor of Hisa, estimates around 500 Allawi families have had their homes damaged and perhaps half of all Jebel Mohsen’s 50,000 residents have been displaced. Macleod, Hugh; Aysha, Rami (17 August 2008). „A perfect storm in Tripoli“. The Sunday Herald. დაარქივებულია ორიგინალიდან — 2 August 2010. ↑ Municipal and ikhtiyariah elections in Northern Lebanon. The Monthly (March 2010). დაარქივებულია ორიგინალიდან — 3 June 2016. ციტირების თარიღი: 4 November 2016. ↑ Meanwhile, up to 12 people are reported to have been killed in an Israeli air strike on a bridge in Balenat al-Hissa in northern Lebanon, near the Syrian border. Staff (12 August 2006). „Olmert approves widening of offensive“. RTÉ News. ↑ Shams, Doha (3 January 2013). „A World of Outsiders in Lebanon’s Akkar“. Al-Akhbar. Beirut, Lebanon. დაარქივებულია ორიგინალიდან — 4 მარტი 2016. ციტირების თარიღი: 19 მარტი 2017. Hayssa დაარქივებული 2016-05-06 საიტზე Wayback Machine.
კალიტვენსკაიის ღვთისმშობლის მიძინების ეკლესია

კალიტვენსკაიის ღვთისმშობლის მიძინების ეკლესია (რუს. Церковь Успения Пресвятой Богородицы) — მართლმადიდებლური ეკლესია კალიტვენსკაიაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ადგილობრივი ქვით ნაშენი ეკლესია ღვთისმშობლის მიძინების სახელზე, რომელიც მდებარეობს როსტოვის ოლქის სტანიცა კალიტვენსაკაიაში ააგეს დაახლოებით 1809-1833 წლებში, არქიტექტორ ი. სტაროვის პროექტის მიხედვით. ეკლესიის კურთხევა მოხდა 1833 წელს. ტაძარი მდებარეობს ჩრდილოეთის დონეციდან 425 მეტრში. ტაძრის საკურთხეველი სამნაწილიანია, რომლებიც ერთმანეთისაგან გამოყოფილია თაღებით. ტაძარი აგებულია კლასიციზმის სტილში. ტაძრის კანკელი დამზადებულია იტალიელი ოსტატების მიერ. ეკლესიის კედლები მოხატულია. ტაძარი ააგეს მრევლის შემოწირულობით. ეკლესიას აქვს სამი საკურთხეველი: მთავარი საკურთხეველი - ღვთისმშობლის მიძინების სახელზე. ჩრდილოეთის საკურთხეველი - დიმიტრი თესალონიკელის სახელზე სამხრეთის საკურთხეველი - იოანე ნათლისმცემლის სახელზე. 1872 წელს კალიტვენსკაიის ღვთისმშობლის მიძინების ეკლესიას გარშემო შემოავლეს ღობე. მეორე მსოფლიო ომის პერიოდში ეკლესია დაკეტილი იყო. მოგვიანებით შენობაში ორჯერ გაჩნდა ხანძარი. ომის შემდეგ ეკლესიას სასუქის საწყობად იყენებდნენ. 1980-იანი წლების ბოლოს ეკლესია აღადგინეს. 2006 წლიდან კი დაიწყეს ტაძრის გარემონტება. ეკლესიის მახლობლად მდებარეობს ჭა, რომელიც ფართოდაა ცნობილი XIX საუკუნიდან, თავისი სამკურნალო თვისებები გამო. ამჟამად ეკლესია მოქმედია. მიეკუთვნება შახტინის ეპარქიას. Э. А. Сокольский. Ст. Чудо на Донце. Донской временник. Краеведение Ростовской области. Калитвенская. Церковь Успения Пресвятой Богородицы Калитвенская – жемчужина на Донце დაარქივებული 2017-01-03 საიტზე Wayback Machine. Станицы Калитвенской Успенская церковь. Духовенство области войска Донского ↑ Метрика церкви во имя Успения Пресвятой Богородицы
შახტის ღვთისმშობლის კვართის ტაძარი

შახტის ღვთისმშობლის კვართის ტაძარი (რუს. Собор Покрова Пресвятой Богородицы) — მოქმედი საკათედრო მართლმადიდებლური ტაძარი შახტიში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. XX საუკუნის დასაწყისში ქალაქ ალექსანდროვ-გრუშევსკში (ამჟამად ქალაქი შახტი) იყო ორი მოქმედი ხის ეკლესია — პეტრე-პავლესა და ალექსანდრე ნეველის სახელობისა. ეს ეკლესიები უკვე ვეღარ აკმაყოფილებდა მრევლს, სწორეს ეს გახდა მიზეზი დონის სასულიერო კონსისტერიას მიეღო გადაწყვეტილება ახალი ქვის ეკლესიის მშენებლობის შესახებ. ეკლესიის მშენებლობა დაიწყო 1899 წელს. ახალი ეკლესიის მშენებლობის დასრულებისთანავე ძველი ეკლესია დაშალეს, ხოლო 1902 წელს ააგეს ახალი აგურის ეკლესია, რომელიც აკურთხეს ღვთისმშობლის კვართის (კვართის) სახელზე. ახალი ტაძრის მრევლთა რიცხვმა 4 000-ს მიაღწია, ტაძართან იყო დიდი ბიბლიოთეკა, მუშაობდა საეკლესიო-სამრევლო სკოლა, სადაც სწავლობდა ასი მოსწავლე. ჯვარ-გუმბათოვანი ღვთისმშობლის კვართის ტაძრის ზომები იყო სიგრძე — 21,3 მეტრი, სიგანე — 12,8 მეტრი. ტაძარი აგებული იყო ეკლექტიკის სტილში. ჰქონდა ოთხი კარი, 16 ფანჯარა ეკლესიას და 10 სამრეკლოს. ეკლესიის გუმბათი დაფარული იყო რკინით. გუმბათზე ასევე დამაგრებული იყო რკინის ჯვარი. ტაძარში ღვთისმსახურება მიმდინარეობდა 1917 წლის შემდეგაც. მაგრამ ალექსანდროვ-გრუშევსკში საბჭოთა ხელისუფლების დამყარების შემდეგ ქალაქს უწოდეს შახტი, ხოლო 1922 წელს ტაძრის ყველა სიმდიდრის ნაციონალიზაცია მოახდინეს. 1923 წელს დახურეს ქალაქის სამივე მართლმადიდბლური ტაძარი. მოგვიანებით მრევლმა გადაწყვიტა გაეხსნა რელიგიური საზოგადოება ღვთისმშობლის კვართის ეკლესიაში. მისი წესდება შეთანხმებული იყო ახალ ხელისუფლებასთან. 1933 წლის თებერვალში ეკლესია საბოლოოდ დახურეს. მოანგრიეს ეკლესიის გუმბათი, ეკლესიიდან გაიტანეს ღვთისმსახურების წიგნები და ხატები. ეკლესიის შენობაში ტრამვაის სარემონტო სახელოსნო დეპო გახსნეს. სახელოსნო მუშაობდა 1990 წლამდე. 1997 წელს ტრამვაის დეპოს ეწვია როსტოვისა და ნოვოჩერკასკის ეპარქიის მთავარეპისკოპოსი პანტელეიმონი, რომელმაც დალოცა ეკლესიის აღორძინება. 1998 წლის შემოდგომაზე უკანასკნელმა ტრამვაიმ დატოვა ეკლესიის შენობა. დაიწყეს ეკლესიის აღდგენა, თუმცა ტაძრის ნახაზები არ შემონახულა. აღდგენა მიმდინარეობდა შემონახული 1912 წლის ფოტოების მიხედვით. ამჟამად ღვთისმშობლის კვართის ეკლესია წარმოადგენს შახტინის ეპარქიის სასულიერო და ადმინისტრაციულ ცენტრს. ეკლესიის მთავარი დღესასწაულია 14 ოქტომბერი - კვართის (კვართის) დღესასწაული. Покровский кафедральный собор Собор Покрова Пресвятой Богородицы (Шахты) Покровский кафедральный собор г. Шахты торжественно отметил храмовый праздник დაარქივებული 2017-07-30 საიტზე Wayback Machine. Шахты. Кафедральный собор Покрова Пресвятой Богородицы.
მურვან გურკლელი

მურვან გურკლელი — XIII საუკუნის 60-იანი წლების ქართველი პოლიტიკური მოღვაწე (ვარაუდით გურკლელი მახუნჯაგისძე, ბეშქენის სახლის წევრი, შესაძლოა ძმა). მოღვაწეობდა დავით VII ულუს კარზე. 1260 წელს მონღოლთა წინააღმდეგ აჯანყებული მეფის მხარეზე იბრძოდა ახალდაბასთან. XIII საუკუნის 60-იან წლებში გურკლელი ტყვედ ჩაუვარდა სამცხე-ჯავახეთში შემოსეულ მონღოლთა რაზმს, რომელსაც ალათემური სარდლობდა. გურკლელმა თავი დააღწია ტყეობას, შეკრიბა ლაშქარი და შეებრძოლა მტერს. ამის შემდეგ გურკლელთა გვარი წყაროებში აღარ იხსენიება. როგორც ჩანს, მომძლავრებულმა ჯაყელთა სახლმა წაართვა მათ მამული. სოფ. გურკელთან ერთად გურკლელთა სახლმა დაკარგა თავისი გვარწოდებაც. შოშიაშვილი ნ, ენციკლოპედია „საქართველო“, ტ. 2, თბ., 2012. — გვ. 224.
Ellinair

Ellinair — ბერძნული ავიაკომპანია, რომელიც ახორციელებს ფრენებს ათენიდან, სალონიკიდან და ჰერაკლიონიდან. Ellinair დაფრინავს სალონიკიდან, ათენიდან და რამდენიმე ფრენებს ახორციელებს ჰერაკლიონიდან და კორფუდან. ეროვნული მიმართულებები: ათენი, სალონიკი, ჰერაკლიონი, კორფუ, სანტორინი, მიკონოსი, როდოსი და კავალა. საერთაშორისო მიმართულებები: თბილისი, ბერლინი-ტეჟელი, ფრანკფურტი, შტუტგარტი, ბარი, ბუქარესტი, კლუჟ-ნაპოკა, მიუნხენი, კატოვიცე, ვარშავა, მინერალნიე-ვოდი, მოსკოვი-შერემეტიევო და ვნუკოვო, ნოვოსიბირსკი, სანქტ-პეტერბურგი, ეკატერინბურგი, ბელგრადი, კიევი-ბორისფილი, ხარკივი, დნიპროპეტროვსკი და ოდესა. Ellinair ასევე ახორციელებს ჩარტერულ რეისებს. მათი უმეტესობა რუსეთისა და ჩრდილოეთ ევროპის მიმართულებით ხორციელდება. ↑ დაარქივებული ასლი. დაარქივებულია ორიგინალიდან — 2016-12-26. ციტირების თარიღი: 2017-03-19. ↑ დაარქივებული ასლი. დაარქივებულია ორიგინალიდან — 2016-12-26. ციტირების თარიღი: 2017-03-19.
ბეშქენ გურკლელი მახუნჯაგისძე

ბეშქენ გურკლელი მახუნჯაგისძე — XIII საუკუნის 30-50-იანი წლების ქართველი პოლიტიკური მოღვაწე, რუსუდანისა და დავით VI ნარინის კარის მოხელე — ამირეჯიბი, სოფ. გურკელის (სამცხე) მემკვიდრეობით მფლობელი (გურკლელების საგვარეულო). გურკლელი მახუნჯაგისძე დავით VI-ის თანშეზრდილი და დაახლოებული პირი იყო. იგი თან ახლდა მეფობის დასამტკიცებლად დაახლოებით 1243 წელს ოქროს ურდოში წასულ დავით VI-ს. 1259 წელს მონღოლთა წინააღმდეგ აჯანყებულ დავით VI-თან ერთად დასავლეთ საქართველოში გადავიდა. ამის შემდეგ, როგორც ჩანს, იმერეთში დამკვიდრდა სამეფო კარზე. შოშიაშვილი ნ, ენციკლოპედია „საქართველო“, ტ. 2, თბ., 2012. — გვ. 224.
საარა კუუგონგელვა

საარა კუუგონგელვა (გერმ. Saara Kuugongelwa დ. 12 ოქტომბერი 1967, ოვამბოლენდი, სამხრეთ-დასავლეთი აფრიკა) — ნამიბიელი პოლიტიკური და სახელმწიფო მოღვაწე. ქვეყნის პრემიერ-მინისტრი 2015 წლის 21 მარტიდან. საარა კუუგონგელვა დაიბადა 1967 წლის 12 ოქტომბერს სამხრეთ-დასავლეთ აფრიკაში (თანამედროვე ნამიბია), ომუსატის რეგიონის ოტამანზის საარჩევნო ოლქში. 1980 წლიდან იგი ცხოვრობდა და სწავლობდა სიერა-ლეონეში, სადაც გახდა პარტია SWAPO-ს წევრი. 1987 წელს გადავიდა ფილადელფიაში (აშშ), სადაც უივერსიტეტში მიღო ფინანსურ-ეკონომიკური განათლება. 1994 წელს საარა დაბრუნდა სამშობლოში, დამოუკიდებელ ნამიბიაში. პირველმა პრეზიდენტმა სემ ნუიომამ მიიწვია მტავრობაში, რომელსაც ხელმძღვანელობდა ჰაგე გეინგობი. 1995 წლიდან 10 წლის განმავლობაში იგი ხელმძღვანელობდა ნამიბიის დაგეგმარების სამინისტროს. 2005 წლის გაზაფხულიდან იგი 10 წლის განმავლობაში ფინანსტა მინისტრი იყო. 2014 წლის ბოლოს პრემიერ-მინისტრი ჰაგე გეინგობი აირჩიეს პრეზიდენტად. მან შესთავაზა საარას სათავეში ჩასდგომოდა ახალ მთავრობას. მცირე ხნის შემდეგ იგი დასთანხმდა პრეზიდენტის წინადადებას და 2015 წლის მარტში დაამტკიცა ქვეყნის პარლამენტმა. 21 მარტიდან სათავეში ჩაუდგა მთავრობას. იგი გახდა პირველი ქალი პრემიერ-მინისტრი ნამიბიის ისტორიაში. 2014 წლის 26 აგვისტოს ნამიბიის გმირების დღეს დააჯილდოვეს მეორე ხარისხის ბრწყინვალე მზის ორდენით. საარა კუუგონგელვა ყველაზე ახალგაზრდა პრემიერ-მინისტრი ქვეყნის ისტორიაში, დამოუკიდებლობის მოპოვების შემდეგ. საარა კუუგონგელვა — ნამიბიის პირველი და ჯერჯერობით ერთადერთი ქალი პრემიერ-მოინისტრი. ↑ Emotional transition.[მკვდარი ბმული] ↑ Намибия вкладывает 120,8 млн. долларов в газовый проект Куду. ↑ В Намибии назначен новый глава правительства. ↑ Shinovene Immanuel and Theresia Tjihenuna, "Emotional transition" დაარქივებული 2015-03-29 საიტზე Archive.isCategory:Webarchive template archiveis links, The Namibian, 23 March 2015. ↑ События: март 2015 год.. დაარქივებულია ორიგინალიდან — 2019-04-03. ციტირების თარიღი: 2021-01-17. ↑ 6.0 6.1 „Profile: Saara Kuugongelwa-Amadhila“. New Era. 12 March 2015. დაარქივებულია ორიგინალიდან — 4 მარტი 2016. ციტირების თარიღი: 20 მარტი 2017. ↑ „Namibians honoured by President“. New Era. 28 August 2014. დაარქივებულია ორიგინალიდან — 29 ივნისი 2018. ციტირების თარიღი: 20 მარტი 2017.
გურძემი

გურძემი — მარტვილის მუნიციპალიტეტის სოფლების პირველი გურძემისა და მეორე გურძემის ძველი სახელწოდება. საქართველოს თანამედროვე ადმინისტრაციულ-ტერიტორიული დაყოფით, მარტვილის მუნიციპალიტეტის ერთ-ერთი ადმინისტრაციული ერთეული (ყოფ. თემი), რომელშიც შედის პირველი გურძემი, მეორე გურძემი და ნახურცილავო. ქართული საბჭოთა ენციკლოპედია, ტ. 3, თბ., 1978. — გვ. 316.
გურძიევცეკი

გურძიევცეკი, საქართველოს გადასასვლელი — უღელტეხილი საქართველოსა და რუსეთის (ჩრდილოეთი ოსეთი) საზღვარზე, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს კავკასიონის მთავარ წყალგამყოფ ქედზე, მდინარეების რიონისა და ურეხის წყალგამყოფ მწვერვალებს ციხვარგასა და ბურჭულას შორის. სიმაღლე ზღვის დონიდან 3349 მ. გურძიევცეკი მდინარე ნოწარულას ხეობით სოფელ ჭიორას (ონის მუნიციპალიტეტი) აკავშირებს სოფელ ძინაღთან (ჩრდილოეთი ოსეთი). 1724 წელს ამ უღელტეხილზე გადავიდა ლტოლვილი მეფე ვახტანგ VI 1200 თანამგზავრით. მარუაშვილი ლ., ენციკლოპედია „საქართველო“, ტ. 2, თბ., 2012. — გვ. 226.
Dive Bar Tour

Dive Bar Tour — ამერიკელ პოპ მომღერალ ლედი გაგას მინი ტურნე, რიგით მეხუთე სტუდიური ალბომის Joanne (2016) მხარდასაჭერად. სამ დღიანი ტურნე ჩატარდა ამერიკის შეერთებული შტატების სამი ქალაქის, ნეშვილის, ნიუ-იორკის და ლოს-ანჯელესის ბარებში. სამივე კონცერტის პირდაპირი ეთერით ჩვენება მიმდინარეობდა გაგას და ტურნეს სპონსორ კომპანია Bud Light-ის ოფიციალურ Facebook-ის გვერდებზე. ალბომის გამოსვლამდე ტურნეს ფარგლებში ჩატარდა ორი კონცერტი, რომლებზეც შედგა ალბომის რამდენიმე სიმღერის პრემიერა, მათ შორის ალბომის მეორე სინგლის — Million Reasons. აღსანიშნავია, რომ ნიუ-იორკის კონცერტი ჩატარდა ღამის კლუბში The Bitter End, სადაც კარიერის დაწყებამდე 2005-2006 წლებში გაგა საკუთარ ბენდთან ერთად მღეროდა. 2016 წლის 5 ოქტომბრის ნეშვილის კონცერტის სეტლისტი. "Sinner's Prayer" "A-Yo" "Million Reasons" "Perfect Illusion" 2016 წლის 20 ოქტომბრის ნიუ-იორკის კონცერტის სეტლისტი. "Diamond Heart" "A-Yo" "Joanne" "Grigio Girls" "Million Reasons" "Just Another Day" 2016 წლის 27 ოქტომბრის ლოს-ანჯელესის კონცერტის სეტლისტი. "Come to Mama" "A-Yo" "John Wayne" "Million Reasons" "Angel Down" "Joanne" "Perfect Illusion" ლედი გაგა – ვოკალი, გიტარა და ფორტეპიანო ჰილარი ლინდსი – ბეკ-ვოკალი ბროკეტ პარსონსი – კლავიშებიანი საკრავები არონ სპირსი – დასარტყამი ინსტრუმენტი ჯონი გუდი – ბასები რიკი თილო – გიტარა ტიმ სტიუარტი – გიტარა მარკ რონსონი – გიტარა Bud Light + Lady Gaga - Dive Bar Tour-ის ანონსი YouTube-ზე ↑ 1.0 1.1 McIntyre, Hugh. (2 ოქტომბერი, 2016) Lady Gaga Is Going On Tour To Dive Bars Across America. Forbes. ციტირების თარიღი: 2 ოქტომბერი, 2016. ↑ Parker, Lyndsey. (2 ოქტომბერი, 2016) Lady Gaga Talks ‘Joanne’ Album, Dive Bar Tour: ‘I Wanted to Do the Things That Made Me Fall in Love With Music in the First Place’. Yahoo! Music. ციტირების თარიღი: 2 ოქტომბერი, 2016. ↑ „Watch Lady Gaga Tease Upcoming Dive Bar Tour as Part of Bud Light Campaign“. Billboard. 2 ოქტომბერი, 2016. ციტირების თარიღი: 2 ოქტომბერი, 2016. შეამოწმეთ თარიღის პარამეტრი |accessdate= და |date=-ში (დახმარება) ↑ Gaca, Anna. (2 ოქტომბერი, 2016) Lady Gaga Will Debut 'Million Reasons' at a Dive Bar on Wednesday. Spin. დაარქივებულია ორიგინალიდან — 2016-10-03. ციტირების თარიღი: 2 ოქტომბერი, 2016. ↑ Lozano, Kevin. (2 ოქტომბერი, 2016) Lady Gaga Will Debut New Song 'Million Reasons' at a Dive Bar. Pitchfork Media. ციტირების თარიღი: 2 ოქტომბერი, 2016. ↑ Lady Gaga to Debut 'Joanne' Songs on Dive Bar Mini-Tour. Rolling Stone (2 ოქტომბერი, 2016). დაარქივებულია ორიგინალიდან — 2016-10-08. ციტირების თარიღი: 2 ოქტომბერი, 2016. ↑ 7.0 7.1 Lady Gaga debuts three new Joanne songs during Dive Bar Tour livestream. Entertainment Weekly (5 ოქტომბერი, 2016). ციტირების თარიღი: 5 ოქტომბერი, 2016. ↑ Lars Brandle. (2016-10-21) Lady Gaga Teams with Mark Ronson as 'Dive Bar Tour' Hits New York. Billboard. ციტირების თარიღი: 2016-10-28. ↑ Nolfi, Joey. Lady Gaga Dive Bar Tour: Singer changes Angel Down lyrics to Trayvon Angel. ციტირების თარიღი: 2016-10-28. ↑ „Lady Gaga’s Las Vegas Dive Bar Tour Stop Postponed“. Variety. 11 ივლისი, 2017. ციტირების თარიღი: 13 ოქტომბერი, 2017. შეამოწმეთ თარიღის პარამეტრი |accessdate= და |date=-ში (დახმარება)
ზედა რგანი

ზედა რგანი — სოფელი ჭიათურის მუნიციპალიტეტში (სარქველთუბნის თემი), მდებარეობს ჭიათურის პლატოზე, მდინარე ყვირილის ხეობაში. ზღვის დონიდან 600 მეტრი, ჭიათურიდან 7 კილომეტრი (საბაგირო გზა მანძილს ამცირებს 2 კმ.-მდე), ქუთაისიდან – 74 კმ. თბილისიდან – 186 კმ. სოფელში არის მანგანუმის საბადო და კვარციანი ქვიშის კარიერი. 2014 წლის აღწერის მონაცემებით სოფელში ცხოვრობს 182 ადამიანი. სოფელში დაიბადნენ: გიორგი აბაშიძე — ქირურგი გრიგოლ აბაშიძე — მწერალი ენციკლოპედია „საქართველო“, ტ. 3, თბ., 2014. — გვ. 333. დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 30 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ ა/ო მწვანე ალტერნატივა[მკვდარი ბმული] ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II